चुनाव का कहरः 47 दिन में मांट, गोवर्धन तहसील में मिले सबसे ज्यादा कोरोना मरीज
-इसके लिए त्रिस्तरीय पंचायत चुनावों को माना जा रहा है बडी वजह
-पांच हजार से अधिक आबादी वाले गावों में कैंप करेगी मेडिकल टीम
-कोरोना मरीजों का रिकवरी रेट 87.78 प्रतिशत पर पहुंचा
-जनपद में कुल 2149 सक्रिय मरीज, पछले 24 घंटे में 303 मरीज स्वस्थ्य हुए

मथुरा, 18 मई 2021 ( उ.प्र.समाचार सेवा)।  एक अप्रैल से 17 मई तक मथुरा जनपद में मांट और गोवर्धन तहसील मंे सबसे ज्यादा कोरोना मरीज मिले हैं। देहात में मई महीने में कोरोना का प्रसार बेहद तेजी से हुआ। इसके लिए त्रिस्तरीय पंचायत चुनावों को भी बडी वजह के तौर पर देखा जा रहा है। 29 अप्रैल को मथुरा जनपद में मतदान हुआ। दो मई को मतगणना हुई थी। मथुरा जनपद में मंगलवार तक कोरोना के कुल 2149 सक्रिय मरीज थे। अब तक कोविड-19 के कुल 19714 में से 17306 मरीज ठीक होकर डिस्चार्ज हो गये हैं। कोरोना मरीजों का रिकवरी रेट बढ कर 87.78 हो गया है। पछले 24 घंटे में 303 मरीज स्वस्थ्य हुए। 223 नये कोरोना पाॅजिटिव मरीज निकले हैं। 
नोडल अधिकारी प्रभारी एवं मुख्य कार्यपालक अधिकारी उत्तर प्रदेश राज्य औद्योगिक विकास प्राधिकरण मयूर महेश्वरी ने कलेक्टेªट सभागार में कोविड-19 की रोकथाम हेतु आरआरटी के नोडल अधिकारियों के साथ बैठक लेते हुए निर्देश दिये कि प्रत्येक मरीज को मेडिकल किट उपलब्ध कराना सुनिश्चित करें। उन्होंने कोविड-19 के केसों की जानकारी ली। जिस पर सर्विसलांस अधिकारी डाॅ. मुनीष पौरूष ने जानकारी दी कि विगत एक अप्रैल से 17 मई तक मांट एवं गोवर्धत तहसील में सबसे अधिक केस निकलें हैं।
श्री महेश्वरी ने संबंधित अधिकारियों को निर्देश देते हुए कहा कि सैम्पलिंग करने वाली टीम प्रत्येक मरीज के साथ-साथ उनके परिवार वालों को भी मेडिकल किट उपलब्ध करायेंगे और पाॅजिटिव व्यक्ति के एरिया पर निगरानी समिति द्वारा सख्त निगरानी रखी जाये। उन्होंने निर्देश दिये कि जनपद मथुरा में कोविड-19 की सैम्पलिंग बढ़ायें और केस निलकने वाले कन्टेन्मेंट क्षेत्र को सील्ड करने की कार्यवाही शीघ्रता से की जाये।
नोडल अधिकारी ने ब्लाॅक, नगर पंचायत, ग्राम तथा ग्राम पंचायत स्तर पर निगरानी समितियों को निर्देश दिये कि ज्यादा केस निकलने वाले क्षेत्रों को चिन्हित कर लिया जाये और ऐसे क्षेत्रों में सेनेटाइजेशन, साफ-सफाई, सैम्पलिंग, मेडिकल किट, कन्टेन्मेंट जोन आदि का विशेष रूप से ध्यान रखा जाये तथा शीघ्रता के साथ कार्यवाही भी की जाये। उन्होंने कहा कि प्रत्येक दिन इन क्षेत्रों की माॅनीटरिंग करते रहें। उन्होंने कहा कि कोरोना से मरने वाले प्रत्येक स्तर पर व्यक्तियों की आॅडिट की जाये। उन्होंने कहा कि प्रत्येक स्वास्थ्य केन्द्र पर टेस्टिंग बढ़ायी जाये।बैठक में जिलाधिकारी नवनीत सिंह चहल ने कन्ट्रोल रूप प्रभारी डाॅ. आलोक कुमार से जानकारी ली कि आॅक्सीजन आॅन व्हील्स योजना के अन्तर्गत प्रातः आठ से बजे अपरान्ह दो बजे तक कितनी काॅल्स आयी हैं। जिस पर डाॅ. आलोक ने बताया कि आठ काॅल्स प्राप्त हुई हैं, जिस पर आरआरटी टीम ने सभी से सम्पर्क किया और पांच व्यक्तियों को आॅक्सीजन सिलेण्डर उपलब्ध कराया तथा शेष तीन का एसपी ओटू लेबल 95 प्रतिशत से ऊपर था। उन्होंने आरआरटी टीम एवं निगरानी समितियों के नोडल अधिकारियों को सख्त निर्देश दिये हैं कि अपने कार्यों में तेजी लायें और सक्रियता के साथ कोरोना संक्रमण रोकने में अपना महत्वपूर्ण योगदान दें। इस अवसर नगर आयुक्त अनुनय झा, मुख्य चिकित्साधिकारी डाॅ. रचना गुप्ता, उप जिलाधिकारी सदर क्रान्तिशेखर सिंह, गोवर्धन राहुल यादव, महावन कृष्णानन्द तिवारी, मांट श्याम अवध चैहान सहित अन्य संबंधित विभागों के अधिकारीगण उपस्थित थे।
प्रतिदन तैयार की जाएं पांच हजार किट
मुख्य कार्यपालक अधिकारी ने स्वास्थ्य विभाग के अधिकारियों को निर्देश दिये कि प्रत्येक दिन पांच हजार मेडिकल किट तैयार करें और आवश्यकतानुसार उनका वितरण कराना सुनिश्चित करें। उन्होंने सभी उप जिलाधिकारियों को निर्देश दिये कि आरआरटी एवं निगरानी समितियों के कार्यों की जानकारी लेते रहें और प्रतिदन मरीजों के हालचाल जानें। उन्होंने जिला पंचायतराज अधिकारी को सख्त निर्देश दिये कि प्रत्येक ग्राम में साफ-सफाई तथा सेनेटाइजेशन के साथ-साथ मेडिकल किट वितरण कराना सुनिश्चित करेंगे और स्वयं प्रतिदिन की कार्यवाही से अधोहस्ताक्षरी अवगत कराना सुनिश्चित करेंगे।

पांच हजार से अधिक आबादी वाले गावों में कैंप करेगी मेडिकल टीम
श्री महेश्वरी ने अधिकारियों को निर्देश दिये कि प्रत्येक ग्राम जिसकी आबादी लगभग पांच हजार से अधिक है, उस गांव पर एक डाॅक्टर की टीम कैम्प लगाकर टेस्टिंग, सैम्पलिंग और मेडिकल किट वितरण करेगी। उन्होंने कहा कि मेडिकल किट तैयार करने के लिए लेखपाल एवं अमीनों का सहयोग लिया जाये। उन्होंने डीपीआरओ व जिला पूर्ति अधिकारी से कहा कि कोटेदार तथा ग्राम प्रधानों से गांव का फीडबैक लेते रहें, जिससे पता चलने पर शीघ्र कार्यवाही की जा सके।

फोटो-18 यूपीएच मथुरा01
फोटो परिचय-नोडल अधिकारी प्रभारी एवं मुख्य कार्यपालक अधिकारी उत्तर प्रदेश राज्य औद्योगिक विकास प्राधिकरण मयूर महेश्वरी ने कलेक्टेªट सभागार में कोविड-19 की रोकथाम हेतु आरआरटी के नोडल अधिकारियों के साथ बैठक लेते हुए। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

जिस परिवार से मिले थे मुख्यमंत्री, उस परिवार में कोरोना से वृद्धा की मौत 
-वृंदावन के महिला आश्रय सदन में फिर फूटा कोरोना बम
- जिले में मिले 223 कोरोना पॉजिटिव, 
-महिला आश्रय सदन में एक दूसरे दिन भी 11 कोरोना संक्रमित

मथुरा, 18 मई 2021 ( उ.प्र.समाचार सेवा)।  वृंदावन के महिला आश्रय सदन में एक दूसरे दिन भी 11 कोरोना संक्रमित पाए गए। वहीं छाता के सागर रत्ना में भी तीन कोरोना संक्रमित मिले हैं। इसके अलावा नयति अस्पताल, केएम मेडिकल कॉलेज में भी दूसरे दिन कोरोना संक्रमित मिले हैं। इसी के साथ ही जिले में 223 कोरोना पॉजिटिव मिले हैं। मंगलवार को डैंपियर नगर निवासी ट्रांसपोर्ट कारोबारी की पत्नी की कोरोना से से निधन हो गया। वे 15 दिनों पहले परिवार के सात लोगों के साथ संक्रमित हुई थीं। उनका नयति अस्पताल में इलाज चल रहा था। नगर आयुक्त ने शव का कोविड प्रोटोकॉल के तहत अंतिम संस्कार कराया है। मृतका के बेटे से मुख्यमंत्री योगी आदित्यनाथ ने बीते 13 मई गुरुवार को मुलाकात की थी। नयति अस्पताल में पहले भी कोरोना से कई मौतें हुई है। लाखो रुपए खर्चने के बाद भी नयति अस्पताल में लोगों की जान जा रही है।
प्रदेश के मुख्यमंत्री योगी आदित्यनाथ बीते 13 मई को मथुरा आए थे। वे यहां शहरी क्षेत्र में डैंपियर नगर के रहने वाले ट्रांसपोर्ट व्यापारी छोटेलाल माहेश्वरी के घर पहुंचे थे। इस परिवार में 15 दिन पहले कुल सात लोग पॉजिटिव हुए थे। जिनमें से चार लोग ठीक हो चुके हैं। छोटेलाल, उनकी पत्नी सुशीला देवी और नौकर अभी पॉजिटिव थे। खुद छोटेलाल और उनका नौकर घर में आइसोलेट थे। जबकि पत्नी सुशीला का इलाज नयति अस्पताल में चल रहा था। 

118 वाहनों के काटे चालान
डिप्टी कलेक्टर राजीव उपाध्याय ने कोविड-19 प्रोटोकॉल व लॉक डाउन नियमों का पालन कराने के लिए होली गेट, जनरल गंज, लाला गंज, घीया मंडी, चैक बाजार, भूतेश्वर चैराहा, कृष्णा नगर, जन्म भूमि लिंक रोड,नया व पुराना रोडवेज बस स्टैंड का व्यापक भ्रमण किया। जन्म भूमि लिंक रोड पर श्रीजी साड़ी सेंटर व धर्मवीर गारमेंट्स खुले हुए मिले, जिनके चालान कटवा कर तत्काल बंद करवा दिया गया। आज होली गेट व कृष्णा नगर क्षेत्र में प्रतिबंधित सभी दुकानें बंद पाई गई। आज बिना मास्क पहने मिले 17 व्यक्तियों के चालान कटवाए गए तथा अकारण बिना वैध कागजात व हेलमेट के फर्राटा भरते 118 वाहनों के चालान कराए गए।

रोडवेज बसों में देखी स्थिति
डिप्टी कलेक्टर उपाध्याय ने बताया कि अब हेलमेट पहनने के संबंध में लोगों में जागृति बड़ी है। डिप्टी कलेक्टर उपाध्याय ने पुराना  व नया रोडवेज बस स्टैंड पर बसों में सवारियों द्वारा मास्क पहले जाने की स्थिति को स्वयं परखा।उनके द्वारा स्थानीय जनता से अपेक्षा की गई है कि कोरोना महामारी को दृष्टिगत रखते हुए अनावश्यक घरों से बाहर न निकलें। यदि जरूरी कार्य से बाहर निकलना हो तो सोशल डिस्टेंसिंग का पालन करें व मास्क अनिवार्य रूप से पहनें।

फोटो-18 यूपीएच मथुरा02
फोटो परिचय-रोडवेज बस में कोविड नियमांे के पालन के लिए लोगों को जागरूक करते डिप्टी कलेक्टर राजीव उपाध्याय। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

डैमेज कंट्रोलः महामारी में बिगड़ती छवि चमकाने के लिए ’छेड़ा राग’
-कोविड सेंटरों पर आरएसएस और भाजपा ने खोले सहायता केंद्र 

मथुरा, 18 मई 2021 ( उ.प्र.समाचार सेवा)।  कोरोना की दूसरी लहर में देश के बदतर होते हालात के बीच केंद्र सरकार की देश में ही नहीं विदेशों में भी आलोचना हो रही है। कोरोना के मामले और महामारी से हो रही मौतों के आंकड़े भी बता रहे हैं कि कहीं न कहीं केंद्र विफल हुआ है। मोदी सरकार की खराब होती छवि को फिर से चमकाने के लिए सरकारी अमले के साथ-साथ भाजपा और आरएसएस ने भी सकारात्मकता का राग छेड़ दिया है। कोशिश की जा रही है कि केंद्र सरकार के कामों को जनता के बीच मजबूत तरीके से रखा जाए। हालांकि, विपक्ष खासतौर से कांग्रेस ने इस पॉजिटिविटी राग की आलोचना कर रहा है। 
भाजपा और राष्ट्रीय स्वयंसेवक संघ ने प्रत्येक कोविड हॉस्पिटल पर अपना सहायता केंद्र खोला है।
जिला अस्पताल वाले सहायता केंद्र का शुभारंभ करते हुए विभाग प्रचारक गोविंद ने कहा कि राष्ट्र इस समय अत्यंत कष्टकारी संकट से गुजर रहा है, हम सभी देशवासियों को मिलजुलकर एक दूसरे की मदद करनी होगी, तब ही इस संकट से जल्द जल्द निकला जा सकता है ऐसे में आरएसएस के स्वयंसेवक जहां जैसी भी जरूरत होगी उपस्थित मिलेंगे।
सर्व सहायता केंद्र प्रमुख घश्याम लोधी ने सहायता केंद्र पर उपलब्ध सहताओं के बारे में बताया कि यहां रोगियों एवं उनके परिजनों के लिए शीतल जल, भोजन, सैनिटाइजर, घर छोड़ने लाने की सुविधा, कहीं से कोई सामान लाना हो तो वाहन व्यवस्था उपलब्ध रहती है। कोविड मरीजों के लिए सामान्य पैरासिटामोल, जिंक, लिमसी आदि सामान्य दवाइयों की भी व्यवस्था है। जिला अस्पताल के अलावा आर के मिशन, सौ शैय्या वृन्दावन, नयति, स्वर्णजयंती रिफाइनरी, के एम मेडिकल व के डी मेडिकल पर भी सहायता केंद्र बनाए गए हैं। 
ऐसे ही दूसरी तरफ ऑक्सीजन की मांग की पूर्ति कर रहे संघ के विभाग कार्यालय से आक्सीजन सिलेण्डर मगाए जा रहे हैं। कार्यालय से सिलेण्डरों का वितरण किया जा रहा है। सिलिंडरों की संख्या भी बढ़ गयी है और स्वयंसेवकों ने हेल्पलाइन नंबर भी जारी किये हैं, जिन पर आप कभी भी सिलिंडरों की उपलब्धता पूछ सकते हैं और होने पर भरवा भी सकते हैं।
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

’किसानों की एकजुटता ही अजित सिंह को सच्ची श्रद्धांजलि’
-अजित सिंह की तेरहवीं पर जगह जगह हुआ हवन
-किसान संगठनों, राजनीतिक दलों ने दी श्रद्धांजलि

मथुरा, 18 मई 2021 ( उ.प्र.समाचार सेवा)।  रालोद के पूर्व राष्ट्रीय अध्यक्ष चैधरी अजित सिंह की तेरहवीं पर जनपद में जगह जगह हवन यज्ञ के कार्यक्रम हुए। 
राष्ट्रीय छात्र लोक दल कार्यकर्ताओं ने पूर्व केंद्रीय मंत्री स्व. चैधरी अजीत सिंह की तेरहवीं पर मथुरा महानगर के मुकुंदपुर गांव में राष्ट्रीय छात्र लोकदल के ब्रज प्रांत अध्यक्ष विश्वेंद्र चैधरी के नेतृत्व में हवन किया और श्रद्धांजलि दी गई। इस मौके पर नवाब पौनिया, हर्ष चैधरी, निशान्त पचहरा, धीरज चैधरी, नीरज चैधरी, हरबीर सलेमपुर, जय वीर सिंह प्रधान, विवेक चैधरी, पंकज चैधरी, बीपी अवधेश, चैधरी लाला, हिमांशु, विकास कुमार, सचिन आदि मौजूद रहे।
 गोवर्धन विधानसभा के गांव नगला मोरा में रालोद के जिला महासचिव बबलू चैधरी के नेतृत्व में हवन यज्ञ कर भावभीनी श्रद्धांजलि दी। इस मौके पर  रालोद के जिला महासचिव बबलू चैधरी भारतीय किसान यूनियन के महानगर अध्यक्ष पवन चतुर्वेदी, भगवत कोली प्रधान मोरा, बिशन चैधरी, सौदान सिंह पूर्व प्रधान, साहब सिंह पूर्व प्रधान, अमित पूनिया, मनोज पूनिया, बुद्धि पौनिया, टीकम खोकर, देशराज चैधरी, रूप किशोर चैधरी, बंटू चैधरी, करतार चैधरी, मलुआ चैधरी आदि मौजूद रहे। 
रालोद के वरिष्ठ नेता रवि पचरा बाबा के नेतृत्व में हवन यज्ञ व श्रद्धांजलि सभा का आयोजन किया गया। नीम ग्राम प्रधान नेपाल सिंह, प्यारेलाल, सुखपाल सिंह, अमृतलाल, नवल सिंह, पप्पू सिंह, एदल सिंह, हरेंद्र सिंह, सुखराम, जितेंद्र सिंह पचरा आदि मौजूद थे।          

फोटो-18 यूपीएच मथुरा03, 03ए, 03बी
फोटो परिचय-स्व.चैधरी अजित सिंह की तेरहवीं पर आयाजित हुए कार्यक्रम। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

चोरी गये माल की बरामदगी चाहते हैं व्यापारी
-व्यापारी संगठन लगातार दिखा रहे हैं सक्रियता

मथुरा, 18 मई 2021 ( उ.प्र.समाचार सेवा)।  होलीगेट कोतवाली रोड स्थित रोशन गंज में मंगला इलेक्ट्रानिक्स की दुकान से हुई चोरी के माल की व्यापारी संगठन वापसी चाहते हैं। इसको लेकर लगातार पुलिस से संगठन के पदाधिकारी संपर्क बनाये हुए हैं। हालांकि दुकान और गोदाम से कितना माल चोरी हुआ, इसे लेकर अलग अलग बातें हो रही हैं। गोदाम और दुकान से कभी 50 लाख तो कभी सात लाख रूपये का माल चोरी होने की बात सामने आई हैं। पुलिस ने पूछताछ के लिए दुकान पर काम करने वाले नौकरों को पहले ही हिरासत में ले लिया था। 
  नगर उद्योग व्यापार प्रतिनिधि मंडल ने इस घाटना पर आक्रोष व्यक्त किया है। प्रतिनिधि मंडल के पदाधिकारी इस मामले पुलिस अधिकारियों से भी मुलाकात कर चुके हैं। उन्होंने सभी आरोपियों की गिरफ्तारी और माल बरामदगी की मांग की है। पुलिस की तहकीकात में यह सामने आया है कि दुकान पर काम करने वाले लडके दुकान और गोदाम से माल चोरी कर दूसरी दुकान पर बेचते थे। यह सिलसिला करीब एक महीने तक जारी रहा। मालिक को शक होने पर गोदाम और दुकान पर सीसीटीवी कैमरे लगवा दिये गये। इसके बाद पूरी घटना सीसीटीवी कैमरों में कैद हो गईै। व्यापार मंडल के नगर अध्यक्ष रमेश चतुर्वेदी एवं महामंत्री सुनील अग्रवाल का कहना है कि लाॅकडउन में पुलिस सडकों पर सक्रिय है, फिर भी रात में इस तरह चोरी की घटना को अंजाम कैसे दिया गया। 

फोटो-18 यूपीएच मथुरा04
फोटो परिचय-पुलिस अधिकारियों से मुलाकात करते नगर उद्योग व्यापार प्रतिनिधि मंडल के पदाधिकारी। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

पैनडेमिक पब्लिक ग्रीवेन्स कमेटी का गठन
-108 ग्राम पंचायतों में चलाया जा रहा है विशेष अभियान

मथुरा, 18 मई 2021 ( उ.प्र.समाचार सेवा)।  अपर जिलाधिकारी वित्त एवं राजस्व ब्रजेश कुमार ने अवगत कराया है कि उच्च न्यायालय इलाहाबाद में योजित जनहित याचिका में पारित आदेश के अनुपालन में अपर मुख्य सचिव , उत्तर प्रदेश शासन द्वारा प्रेषित पत्र में दिये गये निर्देशों के क्रम में जनपद मथुरा में पैनडेमिक पब्लिक ग्रीवेन्स कमेटी का गठन किया गया हैं, जिसमें मुख्य न्यायिक मजिस्ट्रेट, अपर जिलाधिकारी (वि.रा) तथा डॉ. अमिताभ पाण्डेय सीनियर कन्सल्टेन्ट लेवल चार जिला चिकित्सालय मथुरा को सूचित किया है कि कोविड-19 महामारी से प्रभावित किसी भी व्यक्ति को किसी प्रकार की कोई समस्या व शिकायत आ रही है, तो एकीकृत कोविड कमान्ड सेन्टर पर दूरभाष नम्बर 0565-2470254 पर अपनी शिकायत दर्ज करा सकता है तथा मथुरा वृन्दावन विकास प्राधिकरण स्थित एकीकृत कोविड कमान्ड सेन्टर पर उपस्थित होकर अपनी शिकायती प्रार्थना पत्र भी दे सकते है, जिसका निस्तारण पैनडेमिक पब्लिक ग्रीवेन्स की उपरोक्त कमेटी द्वारा किया जा रहा है।
वहीं दूसरी ओर कोरोना की रोकथाम के लिए ग्रामीण क्षेत्रों पर लगातार ध्यान दिया जा रहा है। जिलाधिकारी नवनीत सिंह चहल के निर्देश पर कोरोना महामारी के प्रभावी नियंत्रण हेतु जनपद में कर्फ्यू के दौरान अभियान चलाकर ग्रामीण एवं नगरीय क्षेत्र, प्रमुख बाजारों सहित अन्य स्थानों पर सैनिटाइजेशन, फागिंग, दवा छिड़काव और साफ-सफाई के कार्य कराये जा रहे हैं। जनपद मथुरा में व्यापक रूप से स्वच्छता का कार्य किया जा रहा है। जिला पंचायत राज अधिकारी डाॅ. प्रीतम सिंह ने बताया कि ग्रामीण क्षेत्र मे पुनः 108 ग्राम पंचायतों में विशेष अभियान चलाकर सेनेटाईजेशन और साफ-सफाई का कार्य किया गया है तथा ग्रामीण वासियों को लाॅकडाउन एवं कोविड़-19 महामारी के नियमों का पालन करने हेतु जागरूक किया गया हैैं। अपर नगर आयुक्त ने जानकारी दी कि नगर निगम के लगभग 750 क्षेत्रों में साफ-सफाई तथा सेनेटाईजेशन का कार्य किया गया है। डिप्टी कलेक्टरध्प्रभारी निकाय अधिकारी सुरेन्द्र प्रसाद यादव ने जानकारी देते हुए बताया कि सभी नगर पंचायतों साफ-सफाई तथा सेनेटाइजेशन का कार्य प्रतिदिन किया जा रहा है। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

गोवर्धन के पूर्व चेयरमैन रज्जो भैया का निधन
-आम आदमी पार्टी ने व्यक्त किया शोक

मथुरा, 18 मई 2021 ( उ.प्र.समाचार सेवा)।  पूर्व अध्यक्ष श्याम विनोद शर्मा उर्फ रज्जो भैया का निधन हो गया है। उनकी करीब 72 साल के थे। रज्जो भैया करीब दो महीने बीमार चल रहे थे। उनके निधन की खबर सुन कस्बे में शोक की लहर दौड़ गई। उनके ज्येष्ठ पुत्र संजय शर्मा ने उनको मुखाग्नि दी।
  गोवर्धन नगर पंचायत की राजनीति में लम्बे समय तक धाक जमाकर रखी थी। एक बार वह खुद नगर पंचायत के चेयरमैन रहे थे, जबकि दो बार उन्होंने अपनी पत्नी को चेयरमैन बनवाया था। 
 उनकी पत्नी सरोज शर्मा भी गोवर्धन की चेयमैन रह चुकी हैं। रज्जो भैया एक बार विधायक का चुनाव भी लड़ चुके हैं। हंसमुख स्वभाव के धनी रज्जो भैया क्षेत्र में काफी लोकप्रिय थे। उनके अंतिम संस्कार में गिरधर गोपाल, वाचे लाला, ऋषि, रामधन, मदन मास्टर, मोहन लाल शर्मा, हरिओम शर्मा एडवोकेट आदि तमाम लोग शामिल हुए। आम आदमी पार्टी ने विनोद शर्मा के निधर पर शोक व्यक्त किया है। जिलाध्यक्ष रवि प्रकाश भारद्वाज ने कहाकि गोवधन नगर पंचायत के नव विकास में उनके योगदान को हमेशां याद रखा जाएगा। रज्जो भैया पिछले कुछ समय से बीमार चल रहे थे और फिरोजाबाद में अपनी बहन के यहां रह कर अपना इलाज करा रहे थे। उनके निधन से गोवर्धन की राजनीति में बडा रिक्त पैदा हो गया है। 

फोटो-18 यूपीएच मथुरा06
फोटो परिचय-श्याम विनोद शर्मा उर्फ रज्जो भैया (फाइल फोटो)। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

गोवर्धन में शुरू हुआ ऑक्सीजन सिलेंडर सहायता केन्द्र
-मरीजों को ऑक्सीजन के लिये नहीं जाना पड़ेगा मथुरा

मथुरा, 18 मई 2021 ( उ.प्र.समाचार सेवा )।  कौरोना संक्रमण के चलते घरो मे आइसोलेशन कर रहे मरीजों को अब गोवर्धन में ही आक्सीजन की सुविधा मिलेगी। जिला उद्योग व्यापार प्रतिनिधि मंडल की पहल पर जनपद मुख्यालय के पश्चात गोवर्धन मे भी दो स्थानों पर आक्सीजन की उपलब्धता शुरू कर दी है।
 कौरोना संक्रमण के चलते अधिकांश मरीजो को होम आइसोलेट किया जा रहा है। इनमें आक्सीजन की कमी आने पर परिजनो के हाथ पैर फूल जाते है और उनको भर्ती कराने या आक्सीजन की जुगाड के लिये परिजनो को मथुरा दौडना पडता था मगर इस परेशानी के देखते हुये व मरीजो की मदद के लिये जिला उद्योग व्यापार प्रतिनिधि मंडल ने मथुरा शहर मे विगत दिनो आक्सीजन सिलैंडर केन्द्र खोलकर आक्सीजन की सुगमता के लिये पहल की तो वही जनपद की पांचो तहसीलो मे उपलब्धता के क्रम मे गोवर्धन तहसील मे कस्वा गोवर्धन मे भी दो केन्द्र आक्सीजन सहयोग देने के लिये शुरू कर दिये।
मंडल के जिलाध्यक्ष प्रदीप अग्रवाल दाल वालो ने वताया कि अब गोवर्धन अंचल के संक्रमित मरीजो को आक्सीजन के लिये मथुरा दौड नही लगानी होगी। वह गोवर्धन मे जतीपुरा रोड स्थित आक्सीजन सिलेण्डर केन्द्र व जहारवीर बाबा मंदिर के निकट स्थित आक्सीजन केन्द्र से सिलेण्डर हेतु मंडल के नगर अध्यक्ष समाजिक कार्यकर्ता मनीष लंबरदार मोबाइल 9927200411, महामंत्री हुकुम अग्रवाल मोऽ 9997505549, कोषाध्यक्ष रवि अग्रवाल पारले मोबाइल 9897003210, मीडिया प्रभारी मनोज शर्मा मो ऽ 8077854187 पर संपर्क कर आक्सीजन सिलैंडर प्राप्त कर सकते है। इसके लिये सिलैंडर प्राप्त करने वाले को खाली सिलैंडर व आधार कार्ड जमा कराना होगा।
खाली सिलैंडर न होने पर सिलैंडर की सीक्योरिटी ( रिफंडेवल ) जमा कराकर सिलैंडर प्राप्त कर सकते है। इस अवसर पर जिलाध्यक्ष प्रदीप अग्रवाल दाल वाले, कंचनलाल अग्रवाल प्रदेश उपाध्यक्ष, उपाध्यक्ष दिनेश पाण्डे, योगेंद्र चतुर्वेदी जिला महामंत्री, संजय अग्रवाल ,कृष्ण गोपाल सिंघल,  हरेन्द्र सिंह व्यवस्थापक, जितेंद्र प्रजापति जिलाध्यक्ष युवा इकाई, आदि उपस्थित रहे।

फोटो-18 यूपीएच मथुरा07
फोटो परिचय-जिला उद्योग व्यापार प्रतिनिधि मंडल द्वारा सहायता केंद्र शुरू किये जाने के मौके पर मौजूद संगठन के कार्यकर्ता। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

शवों को नदियों में बहाना गलत, हिंदू धर्म में दाह संस्कार जरूरीः देवकीनंदन महाराज
-कोरोना संक्रमित शवों को बहाने से जल प्रदूषित होने का खतरा, ऐसा न करें
-अन्तिम संस्कार के लिये सरकार द्वारा जारी आर्थिक सहयोग की पीड़ित परिवार तक हो पहुंच

मथुरा, 18 मई 2021 ( उ.प्र.समाचार सेवा )।  कोरोना महामारी के बीच नदियों में बहाये गये शवों पर रोष व्यक्त करते हुये भागवत प्रवक्ता देवकीनंदन महाराज ने इसे सनातन धर्म-संस्कृति के विरूद्ध बताया। एक वीडियो के माध्यम से उन्होने कोरोना से मृत व्यक्ति के परिजनों से ऐसे शवों का हिंदू पद्धिति अनुसार सावधानी से दाह-संस्कार क्रिया पूर्ण करने की अपील की है । उन्होने कोविड शव नदियों में बहाने या दफनाने से संभावित जल संक्रमण पर भी चिंता जतायी ।
 देवकीनंदन महाराज ने दुख प्रकट करते हुये कहा कि कोरोना महामारी ने समाज में तो दूरियाँ पैदा की ही हंै, साथ में हमारे पारिवारिक कर्तव्यों को भी तहस-नहस कर दिया है । भारत की जिस संस्कृति पर पूरा विश्व गर्व करता था आज उस देश में लोग अपने परिजनों के शवों को अमानवीयता से नदियों में बहा रहे हैं । यह शर्मनाक बात है । कहा कि हिंदू संस्कृति में अग्नि के बिना व्यक्ति का अन्तिम संस्कार अपूर्ण है ।
देवकीनंदन महाराज ने कहा कि प्रदेश सरकार कोरोना से मृतक व्यक्ति के अंतिम संस्कार के लिये आर्थिक सहयोग दे रही है । ग्रामीण क्षेत्रों में जिम्मेदार अधिकारियों एवं जागरूक नागरिकों को सरकार की इस योजना का लाभ पीड़ित परिवारों तक पहुँचाकर इस अमानवीय कृत्य को रोकना चाहिये । उन्होने कहा कि कोरोना गाईडलाईन के साथ मृतक की सुगति के लिये परिजनों द्वारा हिंदू धर्मानुसार दाह संस्कार किया जाना चाहिये ।  

फोटो-18 यूपीएच मथुरा08
फोटो परिचय-भागवत वक्ता देवकीनंदन महाराज। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

राया पुलिस ने अवैध खनन करते दो ट्रेक्टर ट्राली किये सीज

मथुरा, 18 मई 2021 ( उ.प्र.समाचार सेवा)।  आंशिक कर्फ्यू का लाभ उठाते हुए खनन माफिया अपने मंसूबो को अंजाम दे खुले आम अवैध मिट्टी खनन में लगे हैं। रविवार देर रात्रि पुलिस को थाना राया क्षेत्र अंतर्गत गांव गड़ी रूपा के समीप अवैध खनन की सूचना मिली। अवैध खनन पर राया पुलिस ने कार्यवाही करते हुए दो ट्रैक्टर ट्राली को पकड़ लिया। वहीं चालक मौका पाकर फरार हो गए। पुलिस ने पकड़े गए ट्रेक्टर ट्रॉली को सीज कर कार्यवाही की है राया क्षेत्र में बड़े पैमाने पर अबैध मिट्टी खनन का कार्य जोर शोर से चल रहा है जिसकी सूचनाएं लगातार राया पुलिस को मिल रही थी रविबार कि रात्रि सूचना पर थाना प्रभारी निरीक्षक उत्तमचंद पटेल ने सादाबाद रोड गांव रुपा की गढ़ी में चल रहे अवैध खनन पर पुलिस बल के साथ  छापामार कार्यवाही कर मिट्टी भरे दो ट्रैक्टर ट्राली पकड़ ली  कार्यवाही के दौरान ट्रैक्टर चालक अंधेरे का फायदा उठाकर फरार हो गए।  पुलिस ने  ट्रेक्टर ट्राली सीज कर कार्यवाही की है पुलिस की इस कार्यवाही को लेकर अवैध मिट्टी खनन माफियाओं में हड़कम्प मचा हुआ है।

फोटो-18 यूपीएच मथुरा09
फोटो परिचय-थाना राया पुलिस द्वारा खनन के आरोप में पकडे गये ट्रैक्टर ट्राली। 
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

राशन की दुकान पर झगडे में शामिल दो दबोचे
-ग्राम गाजीपुर में सरकारी राशन की दुकान पर हुआ था झगडा 

मथुरा, 18 मई 2021 ( उ.प्र.समाचार सेवा)।  15 मई को बरसाना के गांव गाजीपुर में राशन की दुकान वाली गली में राशन वितरण को लेकर दो पक्षों में जमकर मारपीट हुई थी। दोनों ओर से लठी डंडे चले थे। घरों में घुस घुस कर लोगों को पीटा गया था। इस घटना में दोनों पक्षों की ओर से थाना बरसाना में रिपोर्ट दर्ज कराई गयी है। नामजद आरोपियों की पुलिस धरपकड कर रही है।
प्रभारी निरीक्षक थाना बरसाना आजादपाल सिंह ने बताया कि प्रथम पक्ष के रामगोपाल तथा द्वितीय पक्ष के चतुर्भुर्ज आदि द्वारा सरकारी राशन की दुकान वाली गली में सस्ते गल्ले का राशन बांटने को लेकर अपने अपने हाथों में लाठी डंडे लेकर एक दूसरे के घरों में घुसकर मारपीट करना, गाली गलौज करना, जान से मारने की धमकी देना तथा तथा कोविड-19 महामारी की गाइडलाइन का उल्लंघन करने के संबध में मोहनसिंह पुत्र पूरनसिंह तथा .हरीचन्द पुत्र नरसिंह निवासीगण ग्राम गाजीपुर थाना बरसाना को गिरफ्तार किया गया है। 

170 ग्राम एल्प्राजोलम के साथ पकडा
पुष्पेन्द्र उर्फ सुदामा पुत्र मुकुटपाल निवासी ऊंचा गांव रसमई थाना सादाबाद जिला हाथरस को थाना बल्देेव पुलिस ने 170 ग्राम नशीले पाउडर एल्प्राजोलम के साथ गिरफ्तार किया है। प्रभारी निरीक्षक थाना बल्देव जसवीर सिंह के मुताबिक आरोपी के खिलाफ एनडीपीसी एक्ट में कार्रवाही की गई है। सुदामा को बम्बा किनारे वाले रास्ते पर करीब 150-200 कदमों की दूरी पर हनुमान तिराहा रोड छिबरऊ से गिरफ्तार किया गया।
’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’’

मां गंगा का प्रादुर्भाव महोत्सव मनाया गया

मथुरा, 18 मई 2021 ( उ.प्र.समाचार सेवा)।  श्री ब्रज गंगा भक्त मण्डल के तत्वावधान मे हर वर्ष की भाति इस वर्ष भी गंगा सप्तमी पर मां गंगा का प्रकट्योत्सव मनाया गया। कोविड-19 के कारण इस वर्ष न तो शोभायात्रा निकाली और नहीं वृहद आयोजन किया गया, केवल मण्डल के सभी गणमान्य सदस्यों ने यह उत्सव सूक्ष्म रूप से मनाया। 
आकाशवाणी वृंदावन रोड स्थित दाऊजी वाली बगीची पर सर्वप्रथम स्वस्तिवाचन गणेश आदि सभी देव पूजन करने के उपरांत मां गंगा के प्राण प्रतिष्ठित चल विग्रह का पंचामृत महाभिषेक सभी सदस्यों द्वारा  किया गया। उसके उपरांत ब्राह्मण भोजन प्रसादी का कार्यक्रम संपन्न हुआ एव मां गंगा से प्रार्थना भी कि सभी महामारियों का संपूर्ण विश्व से विनाश हो। 
इस अवसर पर श्याम, मोनू मुकुट वाले, सोना पंडित,  पंडित शशांक पाठक,  सुरेन्द्र कुमार शर्मा, महेश चंद, आनंद पंडित, अनूप, बिहारी लाल, गोविंद, रिंकू, बंशीलाल, हरि बाबू, राजकुमार सर्राफ, मनोज अग्रवाल, बॉबी हाथि वाले, पंडित श्रीनिवास गौर, नंद किशोर आचार्य, राधा वल्लभ शर्मा, विजय शास्त्री, हर्षवर्धन शास्त्री,  विजेंद्र शास्त्री आदि उपस्थित रहे।

मुरादाबादः रहस्यमयी बुखार से एक ही गांव में 20 की मौत
क्रासर-
जांच में केवल एक की मौत कोरोना से होने की हुई पुष्टि
करीब 35 से अधिक लोग निजी अस्पतालों में करा रहे हैं उपचार
केवल दो बार ग्रामीणों की जांच कर खामोशी से बैठ गए स्वास्थ्य विभाग के अफसर
मुरादाबाद, 18 मई 2021 ( उ.प्र.समाचार सेवा)। कोरोना संक्रमण के बीच पाकबड़ा क्षेत्र में खामोशी से पैर पसार चुका रहस्यमयी बुखार अब लोगों की जान लेने लगा है। ग्रामीण आंचल में इस बुखार ने पूरे-पूरे गांव को अपनी चपेट में लेना शुरू कर दिया है। माजरा समझाने से पहले ही हल्के बुखार में ग्रामीण अपनी जान गंवा रहे हैं। एक ऐसा ही गांव हैं रतनपुर कलां, जहां पर एक माह में करीब 20 से अधिक ग्रामीण काल के गाल में समा चुके हैं। जबकि 35 से अधिक ग्रामीण निजी अस्पतालों में अपना उपचार करा रहे हैं। लगातार होने वाली मौतों में केवल एक ग्रामीण की मौत कोरोना संक्रमण की वजह से होने की पुष्टि हुई है। हैरानी की बात यह है कि मौतों का आंकड़ा लगातार बढ़ने के बाद भी स्वास्थ्य विभाग के अफसर चुप्पी साधे बैठें है। उपचार के नाम पर दो बार गांव में टीम तो गई लेकिन वह भी केवल जांच करके वापस लौट आई। अभी तक न तो ग्रामीणों को कोई दवा दी गई है और न ही कोरोना की जांच कराई गई है।
आबादी के हिसाब से थाना क्षेत्र का सबसे बड़ा है गांव
आबादी के हिसाब से पाकबड़ा थाना क्षेत्र का रतनपुर कलां गांव सबसे बड़ा है। इस गांव की आबादी 30 हजार से अधिक है, जिसमें से साढ़े ग्यारह हजार तो वोटर हैं। हालांकि यह गांव मुस्लिम बाहुल्य है। अच्छी-खासी आबादी होने के बाद भी कोरोना काल में इस गांव में लोग कोरोना संक्रमण से काफी हद तक बचे रहे। पिछले साल भी जब कोरोना ने अपने पैर पसारे थे तब इक्का-दुक्का लोग ही संक्रमण की चपेट में आए थे। इस बार भी गांव के हालात काफी बेहतर थे लेकिन अचानक एक माह से गांव की आबोहवा काफी बदल गई। गांव में अचानक मौतों का सिलसिला शुरू हो गया। बच्चों से लेकर बूढ़े तक काल के गाल में समा गए। हैरानी वाली बात यह है कि मरने वालों में अगर एक को छोड़ दिया जाए तो कोई भी कोरोना की चपेट में नहीं आया। ग्रामीणों के अनुसार हल्के बुखार के बाद लोग बीमार हुए और अपनी जान से हाथ गंवा बैठे।
निजी अस्पतालों में करा रहे हैं उपचार
अचानक गांव में होने वाली मौतों से ग्रामीण घबरा गए। आलम यह हो गया कि हल्का बुखार आने पर ग्रामीणों ने अस्पतालों की ओर दौड़ लगानी शुरू कर दी। गांव निवासी राजीव ठाकुर और पवन कुमार की मानें तो सरकारी अस्पतालों में बेहतर उपचार नहीं मिला तो मरीजों ने निजी अस्पतालों की ओर दौड़ लगानी शुरू कर दी। मौजूदा समय में गांव के आसपास के अधिकतर निजी अस्पतालों में ग्रामीण भर्ती है। कुछ तो ऐसे हैं जो आर्थिक स्थिति बेहतर न होने के कारण घरों में रहकर अपना इलाज करा रहे हैं। 
केवल जांच करके वापस लौट आई स्वास्थ्य विभाग की टीम
ऐसा नहीं हैं कि गांव के इन हालातों से स्वास्थ्य विभाग के अफसर बेखबर हैं। मौतों का सिलसिला शुरू होने के साथ ही दो बार स्वास्थ्य विभाग की टीम ने गांव का दौरा किया। कई ग्रामीणों का चेकअप करने के साथ ही सैंपल लिए, लेकिन उपचार के नाम पर गांव से वापस जाने के बाद टीमें खामोशी से बैठ गई। यही वजह है कि अभी तक स्वास्थ्य विभाग की ओर से न तो कैंप लगाया गया है और न ही ग्रामीणों को दवा वितरित की गई है।
गायों की मौत होने पर शनिवार को हुआ था हंगामा
रहस्यमयी बुखार की चपेट में आने से ग्रामीणों की मौतों के बीच शनिवार को अचानक गांव में कई गायों की भी मौत हो गई थी। इसकी जानकारी होने पर बजरंग दल के कार्यकर्ताओं ने गांव पहुंचकर जमकर हंगामा किया था। हालात बिगड़े तो मौके पर पहुंची फोर्स ने गायों की मौत की वजह जानने के लिए पशु चिकित्सा विभाग की टीम को भी बुला लिया गया था। मृत गायों के शरीर से लिए गए सैंपल में बीमारी से मौत होने की बात सामने आई थी। इसके बाद गायों को दफन कर दिया गया था। 
वर्जन
गांव में दो बार टीम को भेजकर ग्रामीणों की जांच कराई गई। दवाओं का भी वितरण कराया जा रहा है। इस संबंध में आला अफसरों को सूचना दी गई है। निर्देश मिलते ही गांव में कैंप लगाकर जांच कराई जाएगी। 
डा. सौरभ बरतारिया-----चिकित्साधिकारी